FLOYD เด้งแรง 17% คาดเก็งฯหลังหุ้นเป็นขาลงมานาน-ธุรกิจมีแนวโน้มดีขึ้นแนะซื้อเป้า  2.80 บ.
FLOYD เด้งแรง 17% คาดเก็งฯหลังหุ้นเป็นขาลงมานาน-ธุรกิจมีแนวโน้มดีขึ้นแนะซื้อเป้า 2.80 บ. โดย ณ เวลา 14.56 น. อยู่ที่ระดับ 2.56 บาท บวก 0.38 บาท หรือ 17.43% ด้วยมูลค่าซื้อขาย 22.23 ล้านบาท
7 พ.ค. 2561

ผู้สื่อข่าวรายงานว่า บริษัท ฟลอยด์ จำกัด (มหาชน) หรือ FLOYD ณ เวลา 14.56 น. อยู่ที่ระดับ 2.56 บาท บวก 0.38 บาท หรือ 17.43% ด้วยมูลค่าซื้อขาย 22.23 ล้านบาท คาดนักลงทุนเก็งกำไรหลังหุ้นเป็นขาลงมานาน อีกทั้งราคาหุ้นอ่อนตัวต่อเนื่องนับตั้งแต่เข้าซื้อขายในตลท.เมื่อวันที่ 1 พ.ย.2560 และราคายังต่ำกว่าราคา IPO ที่ระดับ 2.80 บาท

บล.เออีซี ระบุในบทวิเคราะห์ว่า ราคาหุ้นที่ปรับตัวลงในช่วงที่ผ่านมาได้สะท้อนผลดำเนินงานที่อ่อนแอไปแล้ว ขณะที่คาดจะเริ่มเห็นการฟื้นตัวของ FLOYD ตั้งแต่ช่วงไตรมาส1/61เป็นต้นไป อีกทั้งด้วยราคาหุ้นปัจจุบันมี Upside 14.8% จากมูลค่าพื้นฐานใหม่ปี 2561 ที่ 2.80 บาท (อิงวิธี PER ที่ 12.8x เช่นเดิม) และล่าสุดบริษัทประกาศจ่ายปันผลอีกหุ้นละ 0.06 บาท คิดเป็น Div. Yield 2.5% (XD 26 เม.ย. และจ่ายปันผล 2 พ.ค.)จึงปรับเพิ่มคำแนะนำจากเดิม “ถือ” เป็น “ซื้อ”